《送姚宰任吉州安福县（一作送王明府之任安福）》
唐代·无可

落絮满衣裳，携琴问酒乡。挂帆南入楚，到县半浮湘。

吏散翠禽下，庭闲斑竹长。人安宜远泛，沙上蕙兰香。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。